У мінулым годзе колькасць перамешчаных асоб у свеце дасягнула рэкорда. Больш за 65 мільёнаў чалавек пакінулі свае дамы. Гэта лічба болей, чым насельніцтва Злучанага Каралеўства альбо Францыі ці Італіі. Больш за 4 мільёны чалавек прыбылі ў Еўропу. А 600 тысяч уцекачоў — выхадцы з Еўропы, у асноўным з Украіны. За апошнія два гады колькасць хадайніцтваў аб наданні прытулку павялічылася ў пяць разоў.Такія лічбы агучыў прадстаўнік Упраўлення Вярхоўнага камісара ААН па справах бежанцаў (УВКБ ААН) у Беларусі Жан-Іў Бушардзі. Што да Беларусі, то ў 2014-2015 гадах сюды прыехалі каля 160 тысяч украінскіх грамадзян. Больш за 1 600 з іх звярнуліся з хадайніцтвам аб наданні прытулку. “Такім чынам, колькасць прасіцеляў прытулку дасягнула рэкордна высокага для Беларусі ўзроўню”, — рэзюмаваў прадстаўнік УВКБ ААН.Акрамя ўкраінцаў, у Беларусь прыязджаюць і грамадзяне Сірыі, Пакістана, Афганістана.